‫- סדרה תיעודית מקורית של NETFLIX -‬
‫לפני 50 שנה בלבד,‬
‫הגענו סוף־סוף אל הירח.‬
‫לראשונה, הבטנו מבחוץ על כוכב הלכת שלנו.‬
‫מאז‬‫,‬‫ האוכלוסייה האנושית‬ ‫הכפילה את עצמה ולמעלה מכך.‬
‫סדרה זו תהלל את פלאי הטבע הנותרים,‬
‫ותחשוף את אלה שעלינו לשמר‬
‫על מנת להבטיח את שגשוג האנושות והטבע.‬
‫להקות עצומות של דגים‬ ‫מתקהלות בימים הרדודים שלנו.‬
‫אלו עפיינים.‬
‫דגים קטנים, בתורם,‬ ‫מזינים דגים גדולים יותר.‬
‫ציידים, כגון צנינית ענק‬‫.‬
‫וכנפתנים.‬
‫כשציידים כאלה עובדים יחד,‬ ‫הם נעשים יעילים ביותר.‬
‫מימי החופין העשירים‬ ‫הם שטחי הדיג של כדור הארץ,‬
‫וביכולתם לספק שפע של מזון‬ ‫לחיות הבר ולאנושות.‬
‫- מימי החופין -‬
‫הימים הקרובים לגבול היבשה‬ ‫מהווים פחות מעשירית מהאוקיינוסים בעולם,‬
‫ובכל זאת, באופן מדהים,‬ ‫תשעים אחוזים מכל צורות החיים הימיות‬
‫חיות במימי החופין הללו.‬
‫השפע העצום הזה נובע מהעובדה‬ ‫שלקרקעית הים כאן‬
‫מגיע אור השמש.‬
‫הפארק הלאומי אוורגליידס שבדרום פלורידה.‬
‫שדות של עשב־הים‬ ‫מכסים את קרקעית הים הרדוד הטרופי.‬
‫כמו הערבות ביבשה,‬
‫האחו הימי השופע הזה‬ ‫מכלכל מגוון עצום של בעלי־חיים.‬
‫טחנאים מחפשים אחר טרף החבוי בעשב־הים.‬
‫האוורגליידס הם גם אדמת הציד‬
‫של דייגי החופים היצירתיים ביותר.‬
‫דולפיננים.‬
‫הם מחפשים אחר מזון באמצעות אקו־לוקיישן,‬ ‫סוג של סונר.‬
‫לפניהם להקת‬‫ קיפוניים‬‫.‬
‫הדולפינים המסוימים הללו‬
‫פיתחו דרך מיוחדת משלהם לתפיסת טרפם.‬
‫הם מכנסים את הדגים בזהירות‬ ‫בדיוק למקום הנכון.‬
‫ואז אחד הדולפינים‬ ‫מלבה טבעת בוץ המקיפה את הלהקה.‬
‫הדגים נלחצים וקופצים לאוויר.‬
‫רובם נמלטים.‬
‫לא קל לתפוס דגים מעופפים.‬
‫אבל הדולפינים ממשיכים ומתכבדים במנה נוספת.‬
‫דיג מסחרי ‬‫על ידי בני אדם נאסר‬‫ ‬ ‫בפארק הלאומי,‬
‫כך שיש די והותר עבור הדולפינים.‬
‫רק מן האוויר ניתן להעריך‬ ‫את תעשיית הדייגים המומחים הללו‬‫ במלואה‬‫.‬
‫הימים הרדודים חיוניים ביותר‬ ‫למאבק נגד שינוי האקלים.‬
‫עשב־הים סופח פי 35 מכמות דו־תחמוצת הפחמן‬
‫שסופח אזור זהה של יער‬‫ ‬‫גשם,‬
‫וזה מפחית את הנזק‬ ‫שנגרם מהתחממות הימים בתקופה האחרונה.‬
‫לעתים קרובות,‬ ‫מנגרובים צומחים סביב אחו עשב־הים.‬
‫עצים מדהימים אלה הם היחידים שבכוחם להתמודד‬
‫עם רמת המליחות המשתנה של מימי החופין.‬
‫הם לא רק מגנים על החופים שלנו‬ ‫מפני כוחם ההרסני של הוריקנים‬‫,‬
‫אלא אף סופחים דו־תחמוצת הפחמן,‬ ‫כפי שעושה עשב־הים.‬
‫שורשיהם הסבוכים מהווים חדרי‬‫ ‬‫ילדים מוגנים‬ ‫עבור דגים צעירים,‬
‫שבסופו של דבר יעזבו את המנגרובים‬
‫ויקבעו את בתיהם‬ ‫בארץ הפלאות הקסומה של הימים הטרופיים,‬
‫שוניות האלמוגים.‬
‫השוניות הללו מכסות‬ ‫פחות מאחוז אחד מקרקעית הים,‬
‫אולם הן בית ללמעלה מרבע‬ ‫מכל מיני בעלי‬‫ ‬‫החיים הימיים.‬
‫אף לא אחד מיצורים אלה היה כאן‬ ‫לולא האלמוגים.‬
‫אלמוגים יוצרים את המבנים‬ ‫שמספקים מזון ומחסה‬
‫בהם תלויה הקהילה כולה.‬
‫לכל תושב יש תפקיד משלו‬ ‫בשימור בריאות השונית.‬
‫למרבה הצער,‬ ‫מעט מאוד שוניות שלמות כפי שהיו פעם,‬
‫ובימים אלה, ברובן חסר‬
‫חבר קהילה חיוני ביותר.‬
‫כרישים.‬
‫דיג מוגבר ו‬‫בלתי פוסק‬ ‫הפחית את אוכלוסיית הכרישים בעולם‬
‫בלמעלה מ־90 אחוזים.‬
‫כיום הם משגשגים בכמות הקרובה לכמותם בעבר‬
‫רק בשוניות המרוחקות ביותר.‬
‫פולינזיה הצרפתית, באמצע האוקיינוס השקט.‬
‫לפחות כאן הכרישים מוגנים לחלוטין.‬
‫ביום, כרישי שוניות אפורים צפים בזרם.‬
‫הם מניחים לשפתוניים קטנים לנקות את שיניהם‬
‫בהמתנה לציד הלילי שלפניהם.‬
‫הכרישים הללו מ‬‫עדיפים‬‫ לצוד בחשכה,‬
‫בה חושיהם החדים‬ ‫נותנים להם יתרון על‬‫ ‬‫פני טרפם.‬
‫רדת הליל.‬
‫כעת, על הדגים הקטנים לתפוס מחסה‬ ‫בינות חריצי ונקיקי השונית,‬
‫מחוץ להישג ידם של כרישי השונית האפורים.‬
‫ביכולתם של הכרישים‬ ‫לאתר את התנועה הקלה ביותר.‬
‫מסוכן לצאת מהמחבוא.‬
‫אם לא תזוז, יתכן שהכרישים לא יאתרו אותך.‬
‫אפשר שביכולתו של דג קטן‬ ‫להערים על כריש אחד,‬
‫אבל עם ציידים כה רבים, הסיכוי לברוח קטן.‬
‫לתפוס מחסה בין ענפי השונית‬ ‫היא לרוב האפשרות הבטוחה ביותר,‬
‫אבל הגעתו של ציד נוסף משנה הכל.‬
‫כרישונים לבני־קצוות.‬
‫דקים וזריזים יותר,‬
‫ביכולתם של לבני־הקצוות‬ ‫לחדור אל מקומות מחבוא‬
‫שאינם בהישג ידם של ציידים אחרים.‬
‫אלו שלא נלכדים על־ידי לבני־הקצוות‬
‫מוברחים החוצה,‬ ‫שם ממתינים להם כרישי השונית האפורים.‬
‫כששני מיני הכרישים צדים בשותפות,‬
‫כמעט שאין מנוח, אפילו בתוך השונית.‬
‫עוד ועוד כרישים מגיעים, ההמולה מושכת אותם.‬
‫כמות כזו של כרישים הייתה נפוצה בעבר‬ ‫בשוניות בכל העולם.‬
‫אמנם כמות כזו של טורפים‬ ‫עשויה להיראות מזיקה,‬
‫אך הכרישים למעשה מסייעים‬ ‫בשימור בריאות השונית.‬
‫הם עוזרים לשמור על איזון בקהילת הדגים‬
‫על‬‫ ‬‫ידי ציד הטורפים‬ ‫שניזונים מהדגים לוחכי־העשב הקטנים.‬
‫לוחכי־העשב, בתורם,‬
‫מרחיקים מהאלמוגים אצות וטפילים‬
‫שאחרת ישתלטו על השונית.‬
‫קהילה מאוזנת, עם כרישים כטורפי‬‫ ‬‫על,‬
‫מחזקת את ח‬‫וסנה‬‫ של השונית‬‫ ‬‫לנוכח נזק ואסון.‬
‫אבל כיום, אפילו שוניות אלמוגים בריאות‬ ‫עומדות בפני איום גדול יותר.‬
‫עם שינוי האקלים, הימים שלנו מתחממים.‬
‫צמחים מיקרוסקופיים‬ ‫החיים בתוך רקמות האלמוגים‬
‫מעניקים להם הן את צבעם והן את רוב מזונם.‬
‫אך אם טמפרטורת הים עולה‬ ‫רק במעלה אחת או שתיים,‬
‫האלמוגים פולטים את שותפיהם הצמחים.‬
‫כך שהם מאבדים את מקור מזון המרכזי שלהם,‬
‫ומלבינים.‬
‫כאן, בשונית המחסום הגדולה של אוסטרליה,‬ ‫ימים חמים באופן חריג‬
‫הובילו רבות מהשוניות להלבין כך.‬
‫יש בכך אולי מעין יופי רפאים,‬
‫אך אם הטמפרטורות יישארו גבוהות‬ ‫במשך כמה שבועות,‬
‫האלמוגים יגוועו ברעב ולבסוף ימותו.‬
‫דו־תחמוצת הפחמן, הגורמת להתחממות גלובלית,‬
‫גם הופכת את הימים לחומציים יותר.‬
‫אף שונית לא יכולה לשרוד את שני השינויים.‬
‫וללא אלמוגים חיים,‬
‫רבים מתושבי השונית ימותו אף הם.‬
‫במהלך 2016 ו־2017,‬
‫למעלה מאלף קילומטרים‬ ‫משונית המחסום הגדולה הלבינו.‬
‫שישה חודשים לאחר מכן,‬
‫רבים מהאלמוגים מתים.‬
‫הקהילה הוחרבה.‬
‫ברחבי העולם, מחצית משוניות האלמוגים‬ ‫במים הרדודים כבר מתו.‬
‫השאר עלולות למות במהלך העשורים הקרובים.‬
‫הרחק מהאזור הטרופי,‬ ‫בקווי רוחב גבוהים יותר,‬
‫הימים קרים בהרבה.‬
‫מים סוערים מעלים ‬‫רכיב‬‫י מזון חיוניים‬ ‫אל פני המים.‬
‫המים המועשרים, יחד עם ימי קיץ ארוכים,‬
‫הופכים אותם לימים השופעים ביותר בעולם.‬
‫דובי ים משגשגים,‬ ‫ויש להם אפילו זמן לגלוש על הגלים.‬
‫אביב בחופי קליפורניה.‬
‫ועלים שסועים של קלפ זהוב שצפים על פני המים‬
‫רומזים על העושר החבוי מטה.‬
‫יער תת־ימי מרהיב.‬
‫מקבצי הקלפ הענק הללו חשובים לאוקיינוסים‬
‫כפי שעצים חשובים ליבשה.‬
‫כמו יער־גשם,‬
‫הצמחייה הצפופה מספקת מזון ומחסה‬ ‫לקהילה שופעת.‬
‫בימים הקרירים והעשירים,‬ ‫קלפ ענק עשוי לצמוח לגובה של 50 מטרים.‬
‫ציפות מלאות אוויר מרימות את העלים השסועים‬ ‫אל פני המים המוארים באור השמש.‬
‫בינות צמחייה זו נח לו‬
‫לוטרת הים.‬
‫פרוותו העבה שומרת על חומו במים הצוננים.‬
‫נשיפת אוויר אל תוכה מעניקה לו בידוד נוסף.‬
‫ללוטרות הים הפרווה העבה ביותר‬ ‫מבין כל בעלי‬‫ ‬‫החיים,‬
‫וכסות כה שופעת דורשת טיפול רב מאוד.‬
‫עליהם לאכול הרבה על מנת לשמור על חום גופם,‬
‫והם צורכים עד כדי רבע ממשקל גופם מדי יום.‬
‫קיפודי ים הם מנה אהובה.‬
‫זה אחד.‬
‫ועוד אחד.‬
‫ואז נגמר ללוטרה האוויר‬ ‫ועליה לשוב אל פני המים.‬
‫קיפוד ים נראה כארוחה דוקרנית למדי,‬
‫אבל אם ביכולתך לשבור את הקליפה,‬ ‫יש בפנים סעודת מלכים.‬
‫לוטרות הים חיוניות לבריאות יער הקלפ,‬
‫כי הן מפחיתות את מספר קיפודי הים.‬
‫קיפודי הים מלחכים את הקלפ,‬
‫מכרסמים את גבעוליהם העבים.‬
‫ללא בקרה, הם מתפשטים כמגפה‬ ‫על פני קרקעית הים.‬
‫למרבה המזל, ללוטרות יש עוזר‬ ‫במלחמה נגד לוחכי־העשב הקוצניים הללו.‬
‫שפתנים ראשתניים.‬
‫שיניהם חזקות‬
‫והם יכולים להתמודד עם הקיפודים הסגולים,‬ ‫הקטנים יותר.‬
‫הקיפודים השחורים הגדולים מאתגרים יותר,‬
‫בייחוד עבור שפתנים קטנים יותר.‬
‫רק השפתן הגדול ביותר יכול להפיל אותם.‬
‫אבל עדיין,‬ ‫עליו לעבור את הקוצים הארוכים הללו.‬
‫יש להפוך את הקיפוד‬ ‫כדי לחשוף את חלקו התחתון הפגיע.‬
‫לא קל כשאין לך ידיים.‬
‫הצלחה, סוף־סוף.‬
‫וכולם מרוויחים.‬
‫הדגים והלוטרות הללו‬ ‫החיים באזורים ימיים מוגנים‬
‫מרסנים את לוחכי הקלפ.‬
‫אבל ממש מחוץ למקומות המקלט הללו,‬ ‫הקיפודים מלחכים ללא בקרה,‬
‫וכורתים את יער הקלפ.‬
‫כל התלויים בקלפ נעלמו.‬
‫בקליפורניה יערות קלפ צומחים בשפע‬ ‫באזורים מוגנים,‬
‫בהם הקהילה הימית כולה יכולה לחיות‬ ‫ללא הלחצים מבני‬‫ ‬‫האדם.‬
‫לפחות כאן,‬ ‫לוטרות הים יכולות להתפנן בסגנון קליפורניה.‬
‫במרחק 3,000 ק"מ צפונה, באלסקה,‬ ‫האביב מגיע מאוחר יותר במהלך השנה.‬
‫לאחר חורף קר וקשוח‬
‫קרני השמש הראשונות‬ ‫מובילות לאירוע שנתי אדיר.‬
‫להקות עצומות של דגי הרינג עולות מן המעמקים‬
‫ושמות פעמן אל מים רדודים יותר.‬
‫הם מתכנסים על מנת להתרבות.‬
‫אבל טורפים ממתינים להם.‬
‫אריות ים שטלר.‬
‫כשהם כה מרוכזים במשימתם,‬ ‫ההרינג מהווים טרף קל.‬
‫אריות ים דוחקים את הדגים אל פני המים,‬ ‫לטווח הפגיעה של ציידים אוויריים.‬
‫עיטמים לבני־ראש, שלרוב חיים ביחידות,‬ ‫התאספו בהמונים עבור המשתה.‬
‫במקומות מסוימים, ההרינג מגיעים לחוף.‬
‫ושם העיטמים אפילו לא צריכים לעוף.‬
‫לווייתנים גדלי־סנפיר.‬
‫הם עשו את כל הדרך מהאזור הטרופי,‬
‫בתקווה להשיג את ארוחתם הראשונה מזה חודשים.‬
‫ללווייתנים אלה דרך ייחודית‬ ‫לאיסוף הפרס העונתי הזה.‬
‫הם עובדים בצוות.‬
‫הלווייתן המוביל צולל ראשון,‬
‫ונושף מסך של בועות על מנת לרכז את הדגים.‬
‫קריאה מתזמנת את המתקפה.‬
‫בזכות שיתוף הפעולה הזה,‬ ‫כל לווייתן יכול לאכול טון של דגים מדי יום.‬
‫עם זאת, כמותם של ההרינג כה גדולה‬
‫עד כי למרות הלווייתנים,‬ ‫רובם מצליחים להגיע למים הרדודים.‬
‫כאן הם משריצים.‬
‫הנקבות מטילות את ביציהן על עשב־הים.‬
‫הזכרים בעקבותיהן,‬ ‫מפרים את הביצים עם עננים של זרע.‬
‫בעבר דגי הרינג שגשגו כאן‬ ‫בכמויות שבקושי ניתן לדמיין כיום.‬
‫דאז, קווי החוף הלבינו מביצים,‬
‫לאורך צפון האוקיינוס השקט,‬ ‫מיפן לקליפורניה.‬
‫עם שיטות של דיג מסחרי‬
‫קל מאוד לנצל יתר על המידה‬ ‫את קבוצות הדגים המתרבים הללו.‬
‫זה אחד המקומות הבודדים בו שרד שטח דיג.‬
‫אוכלוסיית ההרינג באוקיינוס השקט‬ ‫פוחתת משמעותית.‬
‫היא חלקיק ממה שהייתה בעבר.‬
‫הסיפור העצוב הזה, על דיג שאינו בר־קיימא,‬
‫חוזר על עצמו פעם אחר פעם ברחבי העולם.‬
‫רבים ממיני הדגה בעולם‬ ‫מצויים בירידה משמעותית.‬
‫שליש מתוכם קרסו לחלוטין.‬
‫במימי החופין,‬
‫מדוזות משתלטות על מים‬ ‫שבעבר חלשו עליהם דגים.‬
‫למדוזות הסרפד יופי שמימי,‬
‫אך הן מספקות מעט מאוד הזנה‬ ‫לבעלי־חיים אחרים או עבורנו.‬
‫הנחילים העצומים הללו‬ ‫הופכים נפוצים יותר ויותר.‬
‫סימן מדאיג לחוסר איזון חמור‬ ‫במימי החופין שלנו.‬
‫אלא אם נתחיל לדוג באופן בר־קיימא,‬ ‫הימים שלנו, שהיו כה שופעים,‬
‫יתמלאו בעיקר בנחילי מדוזות עצומים.‬
‫אך אין הכרח שכך ייראה העתיד.‬
‫על חוף האוקיינוס השקט של דרום אמריקה,‬
‫ניתן לראות‬ ‫את יכולת ההתאוששות של אוקיינוסים.‬
‫אטקמה, המדבר היבש בעולם.‬
‫בפנים הארץ,‬ ‫יכולתו לתמוך בכל סוג של חיים קלושה,‬
‫אך החוף שונה לחלוטין.‬
‫במשך מאות שנים, עופות‬‫ ‬‫ים התקבצו במיליונים‬ ‫על חופי המדבר הללו.‬
‫אבל לפני 50 שנה נעלמו המושבות האדירות‬
‫כיוון שדגנו יתר על המידה במים המקומיים.‬
‫הוחלו אמצעי בקרה,‬ ‫וכעת מלאי הדגים חוזרים לעצמם.‬
‫אז כיום, שלושה מיליון קורמורני גיאנה‬ ‫מתכנסים מדי שנה על מנת לגדל את צאצאיהם.‬
‫מדי בוקר‬‫,‬‫ העופות יוצאים אל הים.‬
‫המושבות כה גדולות,‬ ‫עד כי נדרשת מעל שעה לריקונן. ‬
‫אל המצעד מצטרפות שחפיות האינקה.‬
‫סולות פרואניות.‬
‫שיירה אדירה של ציידים,‬ ‫כולם בחיפוש אחר אותו הדבר.‬
‫עפיינים.‬
‫הדגיגים הללו מצויים בשפע כה רב‬
‫עד כי הם מזינים את שטח הדיג הגדול בעולם.‬
‫באופן מדהים, הם מהווים עשירית מכל הדגה‬
‫שאנחנו קוצרים מן האוקיינוסים שלנו מדי שנה.‬
‫אריות‬‫ ‬‫ים הם הראשונים שמוצאים את הלהקות.‬
‫כשהדגים נדחקים אל פני המים,‬ ‫הם בהישג ידם של שקנאים.‬
‫קורמורנים צוללים כדי לחטוף את החלק שלהם.‬
‫סולות תוקפות מגובה של 20 מטרים.‬
‫הן פוגעות במים במהירות של מאה קמ"ש.‬
‫כיום חייהם של חמישה מיליון‬ ‫קורמורנים וסולות‬
‫תלויים בלהקות העצומות.‬
‫אך אם נאפשר לעפיינים התאוששות מלאה,‬
‫הם יוכלו להזין את 25 מיליון עופות‬‫ ‬‫הים‬ ‫אותם הם הזינו בעבר.‬
‫זוהי תזכורת חיה‬
‫לשפע המדהים‬ ‫שביכולתם של מימי החופין שלנו לכלכל.‬
‫ובהינתן ההזדמנות,‬ ‫ביכולתם להתאושש במהירות מפתיעה.‬
‫איי ראג'ה אמפט בדרום מזרח אסיה.‬
‫ימים אלו רוקנו ברובם‬ ‫מכרישים ודגים גדולים אחרים‬
‫מפאת שנים של דיג בלתי מבוקר.‬
‫הלגונה הזו כללה ברובה שטחי ציד כרישים.‬
‫כיום היא חדר ילדים עבור צאצאי הכרישים.‬
‫הימים שסביב מיסול‬ ‫הפכו לשמורת טבע בשנת 2007,‬
‫וההתאוששות הייתה מדהימה.‬
‫כיום יש פי 25 יותר כרישים משהיו לפני עשור.‬
‫צבים שניצודו,‬ ‫כעת מלחכים בשלווה את עשב־הים.‬
‫כרישים שבים אל שוניות מקומיות,‬
‫מסייעים בשיקום הקהילה המאוזנת,‬
‫מגבירים את יכולת ההתאוששות שלהן‬ ‫מול השפעות הלבנת האלמוגים.‬
‫מנטה ענק.‬
‫שבעה מטרים מקצה כנף אחת לקצה הכנף השנייה.‬
‫הענקים האלה, הניצבים בסכנת הכחדה,‬
‫מבלים את רוב חייהם בנדידה בים הפתוח.‬
‫אך כעת הם שבים אל מקום המקלט הזה‬
‫כדי לקבל טיפול מהנקאי האילתי.‬
‫מיסול הוא אחד המקומות היחידים בעולם‬ ‫בו מגוון בעלי‬‫ ‬‫החיים והצמחים הולך וגדל.‬
‫מאז שהפכה לשמורה, מספר הדגים גדל פי שלושה‬
‫לעומת מספרם לפני עשור בלבד.‬
‫דייגים העובדים בימים הסמוכים‬ ‫נהנים מזליגת הדגים לאזורם.‬
‫כעת הם דגים יותר בפחות מאמץ.‬
‫יש לנו מעט מדי שמורות טבע ימיות,‬
‫וברבות מהן, ציד מסחרי עדיין מותר.‬
‫עלינו להפוך שליש מכל מימי החופין שלנו‬
‫לאזורים מוגנים כהלכה.‬
‫אם נעשה זאת,‬ ‫שטחי הדיג של כוכב הלכת שלנו ישתקמו‬
‫ויעזרו לכלכל הן את האנושות‬ ‫והן את יתר עולם הטבע.‬
‫אנא פנו ל־ourplanet.com‬
‫כדי לגלות מה עלינו לעשות כעת‬ ‫על מנת לשקם את מימי החופין שלנו.‬
‫תרגום כתוביות: אדוה לנציאנו‬